CELEX: 62017CA0532
Language: sl
Date: 2018-07-04 00:00:00
Title: Zadeva C-532/17: Sodba Sodišča (tretji senat) z dne 4. julija 2018 (predlog za sprejetje predhodne odločbe, ki ga je vložilo Landgericht Hamburg – Nemčija) – Wolfgang Wirth in drugi/Thomson Airways Ltd. (Predhodno odločanje – Prevoz – Uredba (ES) št. 261/2004 – Člen 2(b) – Področje uporabe – Pojem „dejanski letalski prevoznik“ – Pogodba o zakupu zrakoplova s posadko („wet lease“))

27.8.2018   
            
            
               SL
            
            
               Uradni list Evropske unije
            
            
               C 301/10
            
         
      Sodba Sodišča (tretji senat) z dne 4. julija 2018 (predlog za sprejetje predhodne odločbe, ki ga je vložilo Landgericht Hamburg – Nemčija) – Wolfgang Wirth in drugi/Thomson Airways Ltd.
      (Zadeva C-532/17) (1)
      
      ((Predhodno odločanje - Prevoz - Uredba (ES) št. 261/2004 - Člen 2(b) - Področje uporabe - Pojem „dejanski letalski prevoznik“ - Pogodba o zakupu zrakoplova s posadko („wet lease“)))
      (2018/C 301/12)
      Jezik postopka: nemščina
      
         Predložitveno sodišče
      
      Landgericht Hamburg
      
         Stranke v postopku v glavni stvari
      
      
         Tožeče stranke in nasprotne stranke v pritožbenem postopku: Wolfgang Wirth, Theodor Mülder, Ruth Mülder, Gisela Wirth
      
         Tožena stranka in pritožnica: Thomson Airways Ltd.
      
         Izrek
      
      Pojem „dejanski letalski prevoznik“ v smislu Uredbe (ES) št. 261/2004 Evropskega parlamenta in Sveta z dne 11. februarja 2004 o določitvi skupnih pravil glede odškodnine in pomoči potnikom v primerih zavrnitve vkrcanja, odpovedi ali velike zamude letov ter o razveljavitvi Uredbe (EGS) št. 295/91 in zlasti v smislu njenega člena 2(b) je treba razlagati tako, da ne zajema letalskega prevoznika, kakršen je tisti v postopku v glavni stvari, ki drugemu letalskemu prevozniku da v zakup letalo s posadko v okviru pogodbe o zakupu zrakoplova s posadko („wet lease“), vendar ne prevzame operativne odgovornosti za lete, vključno kadar je na potrdilu o rezervaciji sedeža na letu, izdanem potnikom, navedeno, da ta let opravi prvonavedeni prevoznik.
      
         (1)  UL C 402, 27.11.2017.